 Waxayna u dhawaaqaan dadka acraafku dad ay ku garan calaamaddooda oy kuna dhihi, Waxba idiinma tarin waxaad kulminayseen iyo waxaad kasbanayseen waana kuwaas kuwaad ku dhaaranayseen inuusan Eebbe siinayn naxariis, waxaana lagu odhan, Gala Jannada idinkoon cabsi iyo murugo midna arkayn, waana dadkii rumeeyey Xaqa, waxaase dhawaaqay ehlu-Naarkii Eebbaan ka magan-galaye iyagoo ku dhihi ehlu-Jannaha, Biyaha wax naga siiya oo noogu deeqa, iyo waxa Eebbe idinku arzaaqay, waxayna dhahaan, Eebbaa ka xarrimay gaalada ka yeeshay diintooda madadaalo iyo ciyaar, oyna dhagartay nolosha adduunyo, maalinta Qiyaamana waxaa lagu dhex dayn Naarta siday u halmaameen la-kulanka maalintaas, aayaadkana u diideen. 